Jupiter is oudste planeet in sonnestelselJupiter. Foto: NASA/JPL-Caltech/SwRI/MSSS/Roman Tkachenko Navorsers het tot dié gevolgtrekking gekom deur die isotope van twee elemente op meteoriete wat op die aarde geval het, te bestudeer. Hieruit is vasgestel dat daar twee duidelik onderskeibare meteoriete is. Die enigste manier waarop dit kon gebeur, was as daar vroeg ’n versperring in die ruimte was wat veroorsaak het dat die meteore elkeen so uiteenlopend in hul afgesperde gebied kon ontwikkel. Dit beteken Jupiter moes reeds ’n miljoen jaar ná die son gevorm het, en oor ’n kern beskik het wat 20 keer groter as die aarde was. Elkeen van die vormende meteore moes hierna sowat twee tot drie miljoen jaar in hul onderskeie afgesperde gebiede gebly het. Jupiter se groei het hierna afgeneem, en eers drie tot vier miljoen jaar ná die son se vorming 50 keer die aarde se massa behaal. Deesdae is Jupiter se massa 318 keer dié van die aarde. Bron: Space.com